ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
ప్రధాని మోదీ నేతృత్వంలోని ప్రభుత్వానికి జమ్మూ&కాశ్మీర్లో అభివృద్ధి మరియు శాంతి అత్యంత ప్రాధాన్యత: రాందాస్ అథవాలే
జమ్మూ&కాశ్మీర్ భారతదేశంలో అంతర్భాగమని మరోసారి స్పష్టం చేసిన మంత్రి
జమ్మూ కాశ్మీర్లో అభివృద్ధి మరియు శాంతికి ప్రధాన మంత్రి మోదీ నాయకత్వంలోని ప్రభుత్వం అత్యంత ప్రాధాన్యత ఇస్తోందని లక్షలాది మంది పర్యాటకుల సందర్శనతో పాటు ప్రజాసంక్షేమం కోసం వివిధ రంగాలలో వేల కోట్ల పెట్టుబడులే ఆ విషయాన్ని స్పష్టం చేస్తున్నాయని కేంద్ర సామాజిక న్యాయం మరియు సాధికారత శాఖ సహాయ మంత్రి శ్రీ రాందాస్ అథవాలే అన్నారు. జమ్మూ కాశ్మీర్లోని శ్రీనగర్లో ఏర్పాటు చేసిన విలేకరుల సమావేశంలో మంత్రి మాట్లాడారు.
ప్రస్తుత ప్రభుత్వ హయాంలో జమ్మూ & కాశ్మీర్లో నెలకొని ఉన్న శాంతియుత వాతావరణం..లక్షలాది మంది పర్యాటకులను ఆకర్షించగలిగిందని, ఇది సానుకూల సంకేతమని అలాగే పర్యాటక రంగంలో మౌలిక సదుపాయాల అభివృద్ధితో పాటు జమ్మూ & కాశ్మీర్ యువతకు ఉద్యోగావకాశాలు కల్పిస్తామని శ్రీ రాందాస్ అథవాలే అన్నారు. .
ప్రైవేట్ రంగ పెట్టుబడులను ఆకర్షించడం ద్వారా జమ్మూ కాశ్మీర్ యువతకు మరిన్ని ఉపాధి అవకాశాలను కల్పించాలని ప్రభుత్వం కోరుకుంటోందని శ్రీ అథవాలే చెప్పారు. చాలా మంది ప్రైవేట్ రంగ పెట్టుబడిదారులు జమ్మూ కాశ్మీర్కు వచ్చారని, కేంద్ర పాలిత ప్రాంత సంక్షేమం కోసం వేల కోట్ల రూపాయల పెట్టుబడులు పెట్టనున్నట్లు మంత్రి తెలిపారు.
జమ్మూ కాశ్మీర్ భారతదేశంలోని అంతర్భాగమని ఇక్కడ శాంతి నెలకొనేందుకు దాని స్వంత అభివృద్ధి కోసం భారత్తో సంబంధాలను మెరుగుపరుచుకోవడం పాకిస్థాన్కు శ్రేయస్కరమని శ్రీ అథవాలే అన్నారు.
శ్రీ రాందాస్ అథవాలే మాట్లాడుతూ..గత కొన్ని సంవత్సరాలుగా జమ్మూ కాశ్మీర్ అభివృద్ధికి ద్వారాలు తెరుచుకున్నాయని, ప్రధాన్ మంత్రి ఆవాస్ యోజన, జన్ ధన్ యోజన, ముద్ర, పిఎం ఉజ్వల యోజన, స్కాలర్షిప్ వంటి అన్ని కేంద్ర ప్రాయోజిత పథకాలు మరియు కార్యక్రమాలను బట్టి అది స్పష్టమవుతోందని మంత్రి అన్నారు. షెడ్యూల్డ్ కులాలు, షెడ్యూల్డ్ తెగలు మరియు ఇతర వెనుకబడిన తరగతుల సంక్షేమ పథకాలు ఇప్పుడు జమ్మూ కాశ్మీర్ అమలు చేయబడుతున్నాయని తెలిపారు.
జమ్మూ కాశ్మీర్ ప్రజలకు గృహాలు, జీవనోపాధి మొదలైన అన్ని రంగాలలో సామాజిక స్థిరత్వాన్ని అందించడానికి భారతదేశం దృఢంగా ఉందని జమ్మూకాశ్మీర్లో అనేక కేంద్ర ప్రభుత్వ పథకాలను వంద శాతం అమలు చేయడమే సాక్ష్యమని శ్రీ రాందాస్ అథవాలే చెప్పారు.
ప్రధానమంత్రి నరేంద్రమోదీ అమలు చేస్తున్న సామాజిక సంక్షేమ పథకాల అమలు జమ్మూ కాశ్మీర్లో వేగవంతమైందని ఇది ప్రధానమంత్రి జన్ ధన్ యోజన కింద 2014-2022  మధ్య కాలంలో 26 లక్షల ఖాతాలు తెరవడం ద్వారా స్పష్టమవుతోందని మంత్రి తెలియజేశారు. పిఎం ఉజ్వల యోజన కింద 2016-22  మధ్య లబ్ధిదారులకు 12 లక్షల 43 వేల గ్యాస్ కనెక్షన్లు కేటాయించబడ్డాయి, పిఎం ఆవాస్ యోజన  కింద 2015-22  మధ్య జమ్మూ కాశ్మీర్లో 15 వేల ఇళ్లు నిర్మించబడ్డాయి, పీఎం ఆవాస్ యోజన  కింద తొంభై వేల ఇళ్లు నిర్మించబడ్డాయి, పీఎం జన్ ఆరోగ్య యోజన కింద జమ్మూ & కాశ్మీర్లో 05 లక్షల 09 వేలు మరియు ఉజాలా యోజన కింద జమ్మూ & కాశ్మీర్లో 85 లక్షల ఎల్ఈడీ బల్బులు అందిచ చేయబడ్డాయి. 2019-22  మధ్య కాలంలో 1720 డి-అడిక్షన్ సెంటర్లస్థాపన కోసం ఆర్థిక సహాయం కింద నిధులు సమకూర్చబడ్డాయి లేదా స్థాపించబడ్డాయి. వాటిలో 12 జమ్మూ మరియు కాశ్మీర్లో నిధులు సమకూర్చబడ్డాయి లేదా స్థాపించబడ్డాయి.
ప్రధాన మంత్రి కార్యాలయం
2023 సెప్టెంబరు 6వ, 7 వ తేదీల లో ఇండోనేశియా లోని జకార్తా ను సందర్శించనున్న ప్రధాన మంత్రి
ఇండోనేశియా గణతంత్రం అధ్యక్షుడు మాన్య శ్రీ జోకో విడోడో ఆహ్వానించిన మీదట, ప్రధాన మంత్రి శ్రీ నరేంద్ర మోదీ 2023 వ సంవత్సరం సెప్టెంబరు 6 వ - 7 వ తేదీల లో ఇండోనేశియా లోని జకార్తా కు బయలుదేరి వెళ్ళబోతున్నారు.
ప్రధాన మంత్రి తన సందర్శన కాలం లో, ఏశియాన్ కు ప్రస్తుతం అధ్యక్ష బాధ్యతల ను నిర్వర్తిస్తున్నటువంటి ఇండోనేశియా నిర్వహిస్తున్న ఇరవయ్యో ఏశియాన్-ఇండియా సమిట్ లోను మరియు పద్దెనిమిదో ఈస్ట్ ఇండియా సమిట్ లోను పాలుపంచుకొంటారు.
త్వరలో జరుగనున్న ఏశియాన్-ఇండియా సమిట్ అనేది ఇండియా-ఏశియాన్ సంబంధాలు 2022 వ సంవత్సరం లో కుదిరినటువంటి ఒక విస్తృతమైన వ్యూహాత్మక భాగస్వామ్యం అనంతరం జరుగబోయే ఒకటో శిఖర సమ్మేళనం కానుంది. ఈ శిఖర సమ్మేళనం లో భాగం గా ఇండియా-ఏశియాన్ సంబంధాల లో పురోగతి ని సమీక్షించడం తో పాటుగా పరస్పర సహకారం తాలూకు భావి రూపు రేఖల ను కూడా ఖరారు చేయడం జరుగుతుంది.
ఏశియాన్ దేశాల నేతల కు మరియు భారతదేశం సహా చర్చ కార్యక్రమాల లో భాగస్వాములు గా ఉన్న ఎనిమిది సభ్యత్వ దేశాల కు ప్రాంతీయ ప్రాముఖ్యం మరియు ప్రపంచ ప్రాముఖ్యం కలిగిన అంశాల పై అభిప్రాయాల ను వెల్లడి చేసుకొనేందుకు అవకాశాన్ని ఈస్ట్ ఏశియా సమిట్ అందించనుంది.
రాష్ట్రపతి సచివాలయం
ప్రజలకు ఈద్-ఉల్-ఫితర్ శుభాకాంక్షలు తెలిపిన రాష్ట్రపతి
ఈద్-ఉల్-ఫితర్ సందర్భంగా, రాష్ట్రపతి శ్రీ రామ్నాథ్ కోవింద్ దేశ ప్రజలకు శుభాకాంక్షలు తెలిపారు.
"ఈద్-ఉల్-ఫితర్ సందర్భంగా దేశ ప్రజలందరికీ, ముఖ్యంగా ముస్లిం సోదరసోదరీమణులకు శుభాభినందనలు."
"పవిత్రమైన రంజాన్ నెలలో ప్రజలు ఉపవాసం ఉంటారు, ప్రతిరోజు ప్రార్థనలు చేస్తారు, అల్లాకు విధేయత ప్రకటిస్తారు. రంజాన్ నెల ముగింపును సూచించే ఈద్-ఉల్-ఫితర్ పవిత్ర పండుగను సోదరభావం, సామరస్యం బలోపేతానికి నిదర్శనంగా జరుపుకుంటారు. మానవ సేవకు పునఃఅంకితం కావడానికి, ఇబ్బందుల్లో ఉన్నవారి అవసరాలు తీర్చడానికి ఒక సందర్భం ఈద్-ఉల్-ఫితర్".
"కొవిడ్ నిబంధనలు, మార్గదర్శకాలను పాటిస్తూ; సమాజం, దేశ శ్రేయస్సు కోసం పని చేయడానికి మనమందరం సంకల్పించుకుందాం” అని తన సందేశంలో రాష్ట్రపతి పేర్కొన్నారు.
రాష్ట్రపతి సందేశాన్ని హిందీలో చదవడానికి ఇక్కడ క్లిక్ చేయండి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వర్షం నీటి సంరక్షణపై రూపొందిన మోడల్ బిల్డింగ్ బై లాస్ , 2016ను అమలు చేస్తున్న 33 రాష్ట్రాలు/ కేంద్రపాలిత ప్రాంతాలు
వర్షం నీటిని ఒడిసి పట్టి రక్షించే అంశానికి కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ ప్రాధాన్యత ఇస్తున్నది. ఈ అంశాన్ని ఢిల్లీ యూనిఫైడ్ బిల్డింగ్ బై లాస్,మోడల్ బిల్డింగ్ బై లాస్ , 2016 మరియు పట్టణ మరియు ప్రాంతీయ అభివృద్ధి ప్రణాళిక రూపకల్పన మరియు అమలు కోసం రూపొందిన మార్గదర్శకాలు 2014లో చేర్చడం జరిగింది.వీటిని రాష్ట్రాలు/ కేంద్రపాలిత ప్రాంతాలు తమతమ పరిస్థితులకు తగినట్టుగా అమలు చేయవలసి ఉంటుంది. మోడల్ బిల్డింగ్ బై లాస్ ప్రకారం 100 చదరపు మీటర్లు లేదా అంతకంటే ఎక్కువ విస్తీర్ణం కలిగిన ప్లాట్ లో నిర్మించే నిర్మాణాలకు సంబంధించి అనుమతులు కోరుతూ సమర్పించే ప్లాన్లలో తప్పనిసరిగా వర్షపు నీటి సేకరణ ప్రతిపాదనను తప్పనిసరిగా చేర్చవలసి ఉంటుంది. వర్షం నీటిని ఒడిసి పట్టడానికి వీలు కల్పించే విధంగా భవన నిర్మాణ డిజైన్లను సిద్ధం చేయడాన్ని తప్పనిసరి చేస్తూ రూపొందిన నూతన భవన నిర్మాణ చట్టాలను 33 రాష్ట్రాలు/ కేంద్రపాలిత ప్రాంతాలు అమలు చేస్తున్నాయి.
పట్టణ ప్రాంతాల అభివృద్ధి అనేది రాష్ట్రాల పరిధిలోకి వచ్చే అంశం. దీనితో నీటిని ఒడిసి పట్టడం, సంరక్షించడం లాంటి అంశాలపై కేంద్ర గృహ నిర్మాణం, పట్టణ వ్యవహారాల మంత్రిత్వ శాఖ ఎటువంటి సర్వేలను నిర్వహించదు. చట్టాలను రాష్ట్రాల ప్రభుత్వాలు అమలు చేయవలసి ఉంటుంది.
జల సంరక్షణ మరియు వర్షం నీటి సంరక్షణపై అవగాహన కల్పించడానికి 2019లో జల సంరక్షణ అభియాన్ కార్యక్రమాన్ని జల సంరక్షణ మంత్రిత్వ శాఖ దేశవ్యాప్తంగా ప్రారంభించింది. ఈ కార్యక్రమంలో గృహ నిర్మాణం, పట్టణ వ్యవహారాల మంత్రిత్వ శాఖ చురుగ్గా పాల్గొని దీనికోసం సమాచార, విద్య మరియు కమ్యూనికేషన్ కార్యక్రమాలనురూపొందించింది. జల సంరక్షణ, వర్షం నీటి సంరక్షణ, శుద్ధి చేసిన వ్యర్ధ జలాలను తిరిగి వినియోగించడం, వనరుల పునరుజ్జీవం, మొక్కలను నాటడం లాంటి కార్యక్రమాలను అమలు చేయడానికి మంత్రిత్వ శాఖ మార్గదర్శకాలను రూపొందించింది.
జల్ శక్తి అభియాన్ తో పాటు ప్రజలకు జల వనరుల సంరక్షణపై అవగాహన కల్పించి వారిని చైతన్యవంతులను చేయడానికి 'వర్షం నీటిని ఒడిసి పట్టు' కార్యక్రమం కూడా అమలు జరుగుతున్నది. 2021 మార్చి 22వ తేదీన ఈ కార్యక్రమాన్ని' వర్షం కురిసినప్పుడు అది కురిసే చోట వర్షం నీటిని పట్టు' అనే నినాదంతో అమలు చేయడం జరుగుతున్నది. చెక్ డ్యామ్లు,ఇంకుడు గుంటలు , ఇళ్ల మిద్దెలపై వర్షం నీటి సంరక్షణ సదుపాయాలను కల్పించడంతో పాటు చెరువుల నీటి నిల్వ సామర్థ్యాన్ని పెంచడానికి ఆక్రమణ ,పూడికలను తొలగించి ఎగువ ప్రాంతాల నుంచి నీరు పారేలా చేయడం, మెట్ల బావులకు మరమ్మతులు చేయడం మరియు పనికిరాని బోర్-బావులు మరియు ఉపయోగించని బావులను ఉపయోగం లోకి తేవడం జలవనరులను సంరక్షించడానికి ప్రజల సహకారంతో కార్యక్రమాలను అమలు చేయడం జరుగుతున్నది.
ఈ సమాచారాన్ని గృహ మరియు పట్టణ వ్యవహారాల మంత్రి శ్రీ కౌశల్ కిషోర్ ఈ రోజు లోక్ సభలోఒక ప్రశ్నకు లిఖితపూర్వకంగా ఇచ్చిన సమాధానంలో ఇచ్చారు.
ప్రధాన మంత్రి కార్యాలయం
లచిత్ దివస్ సందర్భం లో కీర్తి శేషులు లచిత్ బోర్ఫూకన్ కు శ్రద్ధాంజలి ఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ లచిత్ దివస్ సందర్భం లో కీర్తి శేషులు శ్రీ లచిత్ బోర్ఫూకన్ కు శ్రద్ధాంజలి ఘటించారు.
‘‘ప్రత్యేక సందర్భం అయినటువంటి లచిత్ దివస్ నాడు సాహసి శ్రీ లచిత్ బోర్ఫూకన్ కు మనమందరం ప్రణమిల్లుదాం. ఆయన ఒక అసాధారణమైన నేత, వ్యూహకర్త మాత్రమే కాక అసమ్ విశిష్ట సంస్కృతి ని పరిరక్షించడం లో ఒక కీలక పాత్ర ను కూడా పోషించారు. పేదల కు, అణగారిన వర్గాల వారికి సాధికారిత ను కల్పించేందుకు సైతం ఆయన ఎంతగానో పాటుపడ్డారు’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
అహ్మదాబాద్లోని జైడస్ బయోటెక్ పార్కును సందర్శించిన - ప్రధానమంత్రి
జైడస్ కాడిలా అభివృద్ధి చేస్తున్న డి.ఎన్.ఎ. ఆధారిత స్వదేశీ వ్యాక్సిన్ గురించి మరింతగా తెలుసుకోవడానికి ప్రధానమంత్రి శ్రీ నరేంద్రమోదీ, అహ్మదాబాద్లోని జైడస్ బయోటెక్ పార్కును ఈరోజు సందర్శించారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "జైడస్ కాడిలా అభివృద్ధి చేస్తున్న డి.ఎన్.ఎ. ఆధారిత వ్యాక్సిన్ గురించి మరిన్ని వివరాలు తెలుసుకోవడానికి అహ్మదాబాద్ లోని జైడస్ బయోటెక్ పార్కును సందర్శించాను. ఈ ప్రయత్నం వెనుక పనిచేస్తున్న బృందం కృషిని నేను అభినందిస్తున్నాను. ఈ ప్రయాణంలో వారికి మద్దతుగా భారత ప్రభుత్వం వారితో పాటు కలిసి చురుకుగా పనిచేస్తోంది." అని పేర్కొన్నారు.
గ్రామీణాభివృద్ధి మంత్రిత్వ శాఖ
ప్రధానమంత్రి ఆవాస్ యోజన - గ్రామీణ్  ను 2019 మార్చి తర్వాత కూడా కొనసాగింపుకు మంత్రి మండలి ఆమోదం తెలిపింది
ప్రధానమంత్రి ఆవాస్ యోజన - గ్రామీణ్  ను 2019 మార్చి తర్వాత కూడా అమలుచేయడానికి ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది.
వివరాలు :
· పీఎంఏవై-జి రెండవ దశ కింద 2022 నాటికి మొత్తం కోటీ 95 లక్షల గృహాలు నిర్మించాలన్నది లక్ష్యం.
· ప్రధానమంత్రి ఆవాస్ యోజన - గ్రామీణ గృహనిర్మాణ పధకం కొనసాగింపు.
· పీఎంఏవై-జి మొదటి దశ కు ప్రస్తుతం ఉన్న నిబంధనల ప్రకారం, 2019-20 వరకు  గ్రామీణ్ రెండవ దశలో 76 వేల 5 వందల కోట్ల రూపాయల అంచనా వ్యయం తో 60 లక్షల గృహాలు నిర్మించాలన్నది లక్ష్యం. 
· ప్రస్తుతం అమలులో ఉన్న విధానాన్ని అనుసరించి ఈ పధకం / కార్యక్రమం పై మూడవ పక్షం మూల్యంకనం ఆధారంగా మదింపు, ఆమోదం అనంతరం, వచ్చే ఆర్ధిక కమీషన్ కాలపరిమితి లో 2019-20 తర్వాత 2021-22వరకు ఈ పధకాన్ని కొనసాగింపు.
· పి డబ్ల్యు ఎల్ పరిమితి దాటిన రాష్ట్రాలు / కేంద్ర పాలిత ప్రాంతాల కు ప్రాధాన్యం ఇస్తూ - ఆర్ధిక మంత్రిత్వ శాఖ తో సంప్రదించి , గ్రామీణాభివృద్ధి మంత్రి అనుమతితో ఈ రాష్ట్రాలు / కేంద్ర పాలిత ప్రాంతాలకు లక్ష్యాలను కేటాయిస్తూ - తుది ఆవాస్+ జాబితా నుండి పెర్మనెంట్ వెయిట్ లిస్ట్  లోకి అదనంగా అర్హత కలిగిన గృహాలను కోటీ 95 లక్షల గరిష్ట పరిమితి వరకు చేర్చడం.
· 2019-20 వరకు కార్యక్రమ యాజమాన్య యూనిట్ , జాతీయ సాంకేతిక సహాయ ఏజెన్సీ  ల కొనసాగింపు.
· ప్రస్తుతం అమలులో ఉన్న ఈ బీ ఆర్ యంత్రా0గం ద్వారా, ఈ పధకం చెల్లుబాటు వరకు అదనపు ఆర్ధిక సహాయాన్ని తెచ్చుకోవడం.
· కార్యక్రమ నిధులలో పరిపాలనాపరమైన ఖర్చులను 4 శాతం నుండి 2 శాతానికి తగ్గింపు. కార్యక్రమ నిధులనుండి పరిపాలనా ఖర్చులకు కేటాయించిన 2 శాతం నిధులను విభజించాలి. కార్యక్రమ నిధులలో 0.30 % కేంద్రం స్థాయిలో నిలిపి ఉంచాలి. కార్యక్రమ నిధిలో మిగిలిన 1.70 % పరిపాలనా పరమైన నిధిగా రాష్ట్రాలకు / కేంద్రపాలిత ప్రాంతాలకు విడుదల చేయాలి.
ప్రయోజనాలు :
1.95 కోట్ల గరిష్ట పరిమితికి లోబడి - గృహాలు లేక మరియు / లేదా శిధిలమైన ఇళ్లలో నివాసముంటున్న గ్రామీణ ప్రాంత ప్రజలకు 2022 నాటికి పక్కా గృహాలు కల్పించడం జరుగుతుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కుటుంబ పెన్షన్ల సీలింగ్ నెలకు రూ .45,000 నుండి 1,25,000 కు పెంపు: డాక్టర్ జితేంద్ర సింగ్
, పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి మరియు అంతరిక్షం సహాయ మంత్రి డాక్టర్ జితేంద్ర సింగ్ వెల్లడించారు.
ఈ చర్య మరణించిన ఉద్యోగుల కుటుంబ సభ్యులకు "సులభతర జీవనాన్ని" తీసుకువస్తుందని, వారికి తగిన ఆర్థిక భద్రత కల్పిస్తుందని ఆయన అన్నారు. ఒక పిల్లవాడు తన / ఆమె తల్లిదండ్రుల మరణం తరువాత రెండు కుటుంబ పెన్షన్లు తీసుకోవడానికి అర్హతపై, పెన్షన్ & పెన్షనర్ల సంక్షేమ శాఖ  అనుమతించదగిన మొత్తంపై వివరణ ఇచ్చిందని మంత్రి చెప్పారు. కుటుంబ పింఛన్ల మొత్తాన్ని ఇప్పుడు నెలకు 1,25,000 రూపాయలకు పరిమితం చేస్తామని, ఇది మునుపటి పరిమితి కంటే రెండున్నర రెట్లు ఎక్కువ అని డాక్టర్ జితేంద్ర సింగ్ అన్నారు.
సెంట్రల్ సివిల్ సర్వీసెస్  రూల్స్ 1972 లోని రూల్ 54 లోని సబ్-రూల్  ప్రకారం, భార్య మరియు భర్త ఇద్దరూ ప్రభుత్వ ఉద్యోగులు మరియు ఆ నియమం యొక్క నిబంధనల కిందకు వస్తే, వారి మరణం తరువాత, బతికున్న చిన్నారి, మరణించిన తల్లిదండ్రులకు సంబంధించి రెండు కుటుంబ పెన్షన్లకు అర్హత ఉంటుంది. మునుపటి సూచనల ప్రకారం అటువంటి సందర్భాలలో మొత్తం రెండు కుటుంబ చెల్లింపులు నెలకు రూ .45,000 / - మరియు నెలకు 27,000 / - రూపాయలు అంటే రేటు వరుసగా 50% మరియు 30% చొప్పున నిర్ణయించబడతాయి, ఇవి 6 వ సిపిసి సిఫారసుల ప్రకారం అత్యధిక జీతం చెల్లింపు రూ. 90,000 / - పరిగణలోకి తీసుకుంటే ఈ విధంగా ఉండేది.
అత్యధిక వేతనం 7 వ సిపిసి సిఫారసుల అమలు తర్వాత నెలకు రూ.2,50,000 సవరించడంతో సిసిఎస్  నిబంధనల రూల్ 54  లో సూచించిన మొత్తాన్ని కూడా నెలకు రూ .1,25,000 / - కు సవరించడం వల్ల ఇది 50,000 / - లో 50%, మరియు నెలకు 75000 / - సవరించడం వల్ల రూ. 2,50,000 / - లో 30% ఉండేలా నిబంధనలలో మార్పు తెచ్చారు.
వివిధ మంత్రిత్వ శాఖ / శాఖ నుండి వచ్చిన సూచనలపై పై వివరణ ఇవ్వబడింది. ప్రస్తుత నియమం ప్రకారం, తల్లిదండ్రులు ప్రభుత్వ ఉద్యోగులు మరియు వారిలో ఒకరు సర్వీస్ లో ఉన్నప్పుడు లేదా పదవీ విరమణ తర్వాత మరణిస్తే, మరణించినవారికి సంబంధించి కుటుంబ పెన్షన్ జీవించి ఉన్న జీవిత భాగస్వామికి చెల్లించబడుతుంది మరియు జీవిత భాగస్వామి మరణించిన సందర్భంలో, మరణించిన తల్లిదండ్రులకు సంబంధించి ఇతర అర్హత షరతుల నెరవేర్పుకు లోబడి ఉన్న పిల్లలకి రెండు కుటుంబ పెన్షన్లు మంజూరు చేయబడతాయి.
ఆర్థిక మంత్రిత్వ శాఖ
రెవెన్యూ లోటు గ్రాంట్  కింద 14 రాష్ట్రాలకు రూ.7,183.42 కోట్లు విడుదల
ప్రస్తుత ఆర్థిక సంవత్సరంలో ఇప్పటివరకు రాష్ట్రాలకు విడుదల చేసిన మొత్తం
రెవెన్యూ లోటు గ్రాంటు రూ.57,467.33 కోట్లకు చేరుకుంది
2022-23 లో రాష్ట్రాలకు అందే రెవిన్యూ లోటు గ్రాంటు రూ. 86,201 కోట్లు
ఆర్థిక మంత్రిత్వ శాఖ వ్యయ విభాగం, ఈరోజు పోస్ట్ డెవల్యూషన్ రెవెన్యూ లోటు  గ్రాంట్ కింద 8వ నెలవారీ వాయిదా 14 రాష్ట్రాలకు రూ. 7,183.42 కోట్లు విడుదల చేసింది. 15వ ఆర్థిక సంఘం సిఫారసుల మేరకు ఈ గ్రాంట్ విడుదలైంది.
పదిహేనవ ఆర్థిక సంఘం మొత్తం డెవల్యూషన్ అనంతర రెవెన్యూ లోటు గ్రాంట్ 2022-23 ఆర్థిక సంవత్సరానికి 14 రాష్ట్రాలకు రూ.86,201 కోట్లుగా సిఫార్సు చేసింది. గ్రాంట్ను 12 సమానమైన నెలవారీ వాయిదాలలో సిఫార్సు అయిన రాష్ట్రాలకు వ్యయ శాఖ విడుదల చేస్తుంది. 2022 నవంబర్ నెలలో 8వ విడత విడుదల చేయడంతో, 2022-23లో రాష్ట్రా లకు విడుదల చేసిన రెవెన్యూ లోటు గ్రాంట్ల మొత్తం రూ. 57,467.33 కోట్లుకి చేరుకుంది
రాజ్యాంగంలోని ఆర్టికల్ 275 ప్రకారం డివల్యూషన్ తర్వాత రెవెన్యూ లోటు గ్రాంట్లు రాష్ట్రాలకు కేటాయిస్తారు. విభజన తర్వాత రాష్ట్రాల రెవెన్యూ ఖాతాలలోని అంతరాన్ని తీర్చడానికి వరుసగా ఆర్ధిక కమీషన్ల సిఫార్సుల మేరకు గ్రాంట్లు రాష్ట్రాలకు విడుదల అవుతాయి.
2020-21 నుండి 2025-26 వరకు రాష్ట్రాలు ఈ గ్రాంట్ని స్వీకరించడానికి అర్హత, గ్రాంట్ పరిమాణాన్ని పదిహేనవ ఆర్థిక సంఘం అంచనా వేసిన తర్వాత రాష్ట్ర ఆదాయ, వ్యయాల మదింపు మధ్య అంతరం ఆధారంగా నిర్ణయించింది.
2022-23లో పదిహేనవ ఆర్థిక సంఘం ద్వారా డెవల్యూషన్ అనంతర రెవెన్యూ లోటు గ్రాంట్ను సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, త్రిపుర, ఉత్తరాఖండ్, మరియు పశ్చిమ బెంగాల్.
2022-23కి సిఫార్సు చేసిన పోస్ట్ డెవల్యూషన్ రెవెన్యూ లోటు గ్రాంట్, 8వ విడతగా రాష్ట్రాలకు విడుదల చేసిన మొత్తం వివరాలు ఈ క్రింది విధంగా ఉన్నాయి:
రాష్ట్రాల వారీగా విడుదల అయిన డెవల్యూషన్ అనంతర రెవెన్యూ లోటు గ్రాంట్ 

|
|
క్రమ సంఖ్య
|
|
రాష్ట్రం
|
|
నవంబర్, 2022 నెలలో విడుదల అయిన 8వ వాయిదా
|
|
2022-23లో రాష్ట్రాలకు విడుదల చేసిన మొత్తం పిడిఆర్డిజీ
|
|
1
|
|
ఆంధ్రప్రదేశ్
|
|
879.08
|
|
7032.67
|
|
2
|
|
అస్సాం
|
|
407.50
|
|
3260.00
|
|
3
|
|
కేరళ
|
|
1097.83
|
|
8782.67
|
|
4
|
|
మణిపూర్
|
|
192.50
|
|
1540.00
|
|
5
|
|
మేఘాలయ
|
|
86.08
|
|
688.67
|
|
6
|
|
మిజోరం
|
|
134.58
|
|
1076.67
|
|
7
|
|
నాగాలాండ్
|
|
377.50
|
|
3020.00
|
|
8
|
|
పంజాబ్
|
|
689.50
|
|
5516.00
|
|
9
|
|
రాజస్థాన్
|
|
405.17
|
|
3241.33
|
|
10
|
|
సిక్కిం
|
|
36.67
|
|
293.33
|
|
11
|
|
త్రిపుర
|
|
368.58
|
|
2948.67
|
|
12
|
|
ఉత్తరాఖండ్
|
|
594.75
|
|
4758.00
|
|
13
|
|
పశ్చిమ బెంగాల్
|
|
1132.25
|
|
9058.00
రైల్వే మంత్రిత్వ శాఖ
అందుబాటులోకి భారతీయ రైల్వేలలోని పొడవైన పూర్తి ఆటోమేటిక్ బ్లాక్ సిగ్నలింగ్ సెక్షన్
- పూర్తి ఆటోమేటిక్ బ్లాక్ సిగ్నలింగ్ సెక్షనుగా అవతరించిన ఘజియాబాద్-పీటీ- దీన్ దయాళ్ ఉపాధ్యాయ సెక్షన్ 
- ఉత్తర మధ్య రైల్వేలో ఈ ఆర్థిక సంవత్సరం 30 డిసెంబర్ 2022 వరకు 139.42 ఆర్.కె.ఎం.ల ఆటో సిగ్నలింగ్ కమీషన్ చేయబడింది
- రైలు ఆపరేషన్లో డిజిటల్ టెక్నాలజీల ప్రయోజనాలను పొందేందుకు మరియు భద్రతను పెంపొందించడానికి ఎలక్ట్రానిక్ ఇంటర్లాకింగ్ విధానాన్ని పెద్ద ఎత్తున అవలంబిస్తున్నారు.
భారతీయ రైల్వేలో ప్రస్తుత అధిక సాంద్రత గల మార్గాలలో మరిన్ని రైళ్లను నడపడానికి.. లైన్ సామర్థ్యాన్ని పెంచడానికి ఆటోమేటిక్ బ్లాక్ సిగ్నలింగ్  తక్కువ ఖర్చుతో కూడుకున్న పరిష్కారం. దీంతో భారతీయ రైల్వే మిషన్ మోడ్లో ఆటోమేటిక్ బ్లాక్ సిగ్నలింగ్ వ్యవస్థను అమలు చేస్తోంది. 2022-23లో మొత్తం 268 ఆర్.కె.ఎం.లో ఏబీఎస్ కమీషన్ చేయబడింది. 31.12.2022 నాటికి, ఐఆర్ మీదుగా 3706 రూట్ కి.మీ.లలో ఏబీఎస్ అందించబడింది. ఆటోమేటిక్ సిగ్నలింగ్ అమలుతో, కెపాసిటీ పెరగడం వల్ల మరిన్ని రైలు సేవలు నడిపేందుకు సాధ్యమవుతుంది. రైలు ఆపరేషన్లో డిజిటల్ టెక్నాలజీల ప్రయోజనాలను పొందేందుకు మరియు భద్రతను పెంపొందించడానికి ఎలక్ట్రానిక్ ఇంటర్లాకింగ్ను పెద్ద ఎత్తున అవలంబిస్తున్నారు. 2022-23లో 347 స్టేషన్లలో ఎలక్ట్రానిక్ ఇంటర్లాకింగ్ విధానం అవలంభించబడింది. ఇప్పటివరకు 2888 స్టేషన్లకు 45.5% ఐఆర్ కవర్తో 31.12.2022 వరకు ఎలక్ట్రానిక్ ఇంటర్లాకింగ్ అందించబడింది. ఇటీవల, ప్రయాగ్రాజ్ డివిజన్లోని సాత్ నారైని-రుంధీ-ఫైజుల్లాపూర్ స్టేషన్ సెక్షన్లో ఆటోమేటిక్ సిగ్నలింగ్ సిస్టమ్ను ప్రారంభించడంతో, 762 KM పొడవున ఘజియాబాద్-పీటీ. దీన్ దయాళ్ ఉపాధ్యాయ్ సెక్షన్ పూర్తిగా ఆటోమేటెడ్ చేయబడింది. దీంతో ఈ సెక్షన్ భారతీయ రైల్వేలలో పొడవైన ఆటోమేటిక్ బ్లాక్ సిగ్నలింగ్ విభాగంగా మారింది.
ప్రధాన మంత్రి కార్యాలయం
టోక్యో-2020 కోసం భారతదేశ దళానికి అందిస్తునన సౌకర్యాల తాలూకు సన్నాహకాల పై సమీక్ష ను నిర్వహించిన ప్రధాన మంత్రి
ఒలింపిక్స్ కు వెళ్లబోయే క్రీడాకారుల తో జులై 13న ప్రధాన మంత్రి మాట్లాడనున్నారు; వారికి ఆయన శుభాకాంక్షలను తెలియజేస్తారు
టోక్యో-2020 కోసం భారతదేశ దళానికి అందజేసే సౌకర్యాల తాలూకు సన్నాహాల పై ప్రధాన మంత్రి శ్రీ నరేంద్ర మోదీ సమీక్ష ను నిర్వహించారు. ఒలింపిక్ క్రీడోత్సవాల కు వెళ్లబోయే క్రీడాకారుల తో జులై 13 న ప్రధాన మంత్రి మాట్లాడనున్నారు; వారికి ఆయన శుభాకాంక్షల ను తెలియజేస్తారు.
ప్రధాన మంత్రి తన ట్వీట్ లలో ఇలా అన్నారు..
‘‘ @Tokyo2020 లో పాలుపంచుకొనే భారతదేశ క్రీడాకారుల దళానికి అందజేసే సదుపాయాల తాలూకు సన్నాహాల ను సమీక్షించాను. లాజిస్టికల్ డిటెయిల్స్, వారికి టీకామందు ను ఇప్పించడం ఎంతవరకు వచ్చింది, వారికి అనేక కోణాల లో అందిస్తున్నటువంటి సహాయాన్ని గురించి చర్చించాను.
నేను 130 కోట్ల మంది భారతీయుల పక్షాన జులై 13 న ఒలింపిక్ క్రీడల కు వెళ్లే క్రీడాకారుల తో మాట్లాడబోతున్నాను. అలాగే వారికి శుభాకాంక్షల ను కూడా తెలియజేస్తాను. రండి మనం అందరం కలసి #Cheer4India అని పలుకుదాం. ’’
ప్రధాన మంత్రి కార్యాలయం
ఆర్థిక సంఘం నివేదిక ప్రతిని ప్రధానికి సమర్పించిన సభ్యులు
2021-22 నుంచి 2025-26 కాలానికి, ఆర్థిక సంఘం నివేదిక ప్రతిని 15వ ఆర్థిక సంఘం సభ్యులు ప్రధాని శ్రీ నరేంద్ర మోదీకి సమర్పించారు. ఈనెల 4వ తేదీన రాష్ట్రపతికి కూడా నివేదిక ప్రతిని అందించారు.
15వ ఆర్థిక సంఘం ఛైర్మన్ శ్రీ ఎన్.కె.సింగ్, సభ్యులు అజయ్ నారాయణ్ ఝా, ప్రొ.అనూప్ సింగ్, డా.అశోక్ లాహిరి, డా.రమేష్ చంద్, కార్యదర్శి అరవింద్ మెహతా ఈ కార్యక్రమంలో పాల్గొన్నారు.
ఆర్థిక సంఘం, తమ నివేదికను కేంద్ర ఆర్థిక మంత్రికి మంగళవారం అందించనుంది.
రాజ్యాంగంలో నిర్దేశించిన ప్రకారం ఏటీఆర్ పద్ధతిలో, వివరణాత్మక మెమోరాండంతో పాటు ఈ నివేదికను పార్లమెంటులో ప్రవేశపెడతారు.
ఉక్కు మంత్రిత్వ శాఖ
ఉక్కు రంగంలో, డీకార్బొనైజేషన అంశాలపై సహకారం కోసం ద్వైపాక్షిక చర్చలు నిర్వహించిన భారత్- జపాన్
తమ తమ నికర సున్నా లక్ష్యాలను సాధించడంలో సహకార ప్రాముఖ్యతను ధృవీకరించిన ఇరు పక్షాలు
ఉక్కు రంగం, డీ కార్బొనైజేషన్కు సంబంధించిన అంశాలలో సహకారం కోసం చర్చించేందుకు గురువారం న్యూఢిల్లీలో జపాన ఆర్థిక, వాణిజ్య, పరిశ్రమల మంత్రి నిషిమురా యసుతోషీ, కేంద్ర ఉక్కు శాఖ మంత్రి శ్రీ జ్యోతిరాదిత్య సింథియా ద్వైపాక్షిక చర్చలను నిర్వహించారు.
ఉక్కు రంగంలో ఆర్థిక వృద్ధితో పాటుగా తక్కువ కరబన పరివర్తనను అనుసరించే అంతర్లీన ప్రాథమిక సూత్రంతో, తమ దేశ పరిశ్రమ పరిస్థితులను పరిగణనలోకి తీసుకునే విధాన వైఖరిని అనుసరించవలసిన అవసరాన్ని ఇరుపక్షాలు నొక్కి చెప్పాయి. ఇరు పక్షాలూ కూడా ప్రపంచ ఉక్కు ఉత్పత్తిలో రెండు, మూడవ స్థానంలో భారత్, జపాన్లు ఉండటానని,ఈ కారణంగా ప్రపంచ ఉక్కు పరిశ్రమలో సహ ప్రయోజన భాగస్వాములుగా ఉండాలన్న అభిప్రాయాన్ని పంచుకున్నారు.
భారత దేశంలో జపాన్ స్టీలు ఉత్పత్తిదారుల పెట్టుబడి కార్యకలాపాల విస్తరణను గుర్తిస్తూ, ఇరు పక్షాలూ కూడా రెండు దేశాలకూ చెందిన ప్రభుత్వ, ప్రైవేటు రంగాలలో సహాయ సహకారాలను ఇచ్చి పుచ్చుకోవాలని నిర్ణయించారు. ఇది ప్రపంచ ఉక్కు పరిశ్రమ తగువిధంగా అభివృద్ధి చెందేందుకు దారి తీస్తుందనే భావనకు వచ్చారు.
ఉక్కు డీకార్బొనైజేషన్ మార్గాల వైవిధ్యతను గుర్తిస్తూ, తమ సంబంధిత నికర సున్నా లక్ష్యాలను సాధించడానికి సహకార ప్రాముఖ్యతను ఇరు పక్షాలూ ధృవీకరించాయి. అటువంటి సహకారాన్ని కొనసాగించడానికి స్టీల్ డైలాగ్ సహా ఇతర సహకార కార్యక్రమాల ద్వారా తదుపరి చర్చలను జరపాలని 2023 నవంబరలో ప్రభుత్వ, ప్రైవేటు రంగాల భాగస్వామ్యంతో ఇంధన సామర్ధ్యానని పెంచడం, ఉక్కు ఉత్పత్తిని డీకార్బొనైజ్ చేయడం కోసం వినూత్నసాంకేతికతలపై తగిన దృష్టి పెట్టాలని నిర్ణయించారు.
ప్రధాన మంత్రి కార్యాలయం
మినికాయ్, థుండి బీచ్ లకు మరియు కదమత్బీచ్ కు ‘బ్లూ బీచ్’ ల ప్రతిష్ఠాత్మక సూచీ లో స్థానం దక్కేటట్టు చూసినందుకు గానులక్షద్వీప్ ప్రజల కు అభినందనలను తెలిపినప్రధాన మంత్రి
కోస్తా తీర ప్రాంత పరిశుభ్రత ను పెంచే విషయం లో భారతీయుల కు గల ఉత్సాహాన్ని ప్రధాన మంత్రి ప్రశంసించారు
మినికాయ్, థుండి సముద్ర తీరాలు మరియు కదమత్ సముద్ర తీరం ‘బ్లూ బీచ్’ ల ప్రతిష్ఠిత సూచీ లో స్థానాన్ని సంపాదించుకొన్నందుకు గాను లక్షద్వీప్ ప్రజల కు ప్రధాన మంత్రి శ్రీ నరేంద్ర మోదీ ప్రత్యేకం గా అభినందనల ను వ్యక్తం చేశారు. ప్రపంచంలోనే అత్యంత పరిశుభ్రమైన బీచ్ లుగా వీటికి పర్యావరణ గుర్తింపు లభించింది. ప్రధాన మంత్రి భారతదేశపు ఉల్లేఖనీయమైనటువంటి కోస్తా తీరాన్ని గురించి నొక్కిచెప్పడం తో పాటు గా కోస్తా ప్రాంత సంబంధి స్వచ్ఛత ను పెంపొందింపచేయడం లో భారతీయులు ప్రదర్శించిన ఉత్సాహాన్ని మెచ్చుకొన్నారు.
పర్యావరణం, అడవులు, జల వాయు పరివర్తన శాఖ కేంద్ర మంత్రి శ్రీ భూపేంద్ర యాదవ్ చేసిన ఒక ట్వీట్ ను ప్రధాన మంత్రి తాను మరొక ట్వీట్ లో శేర్ చేస్తూ –
‘‘ఇది చాలా బాగుంది. ఈ కార్యసిద్ధి కి గాను విశేషించి లక్షద్వీప్ ప్రజల కు అభినందన లు. భారతదేశపు కోస్తా తీర ప్రాంతం చెప్పుకోదగ్గది. అంతేకాకుండా, కోస్తా తీర ప్రాంత సంబంధి నిర్మలత ను ముందుకు తీసుకుపోయే విషయం లో మన ప్రజల లో ఎంతో ఉత్సాహం కూడా కానవస్తోంది.’’ అని పేర్కొన్నారు.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇల రిజిస్ట్రేషన్ ప్రక్రియను సరళతరం చేసిన ప్రభుత్వం
ఎంఎస్ఎంఇల రిజిస్ట్రేషన్ కోసం పాన్, ఆధార్ కార్డులు చాలు
లఘు, చిన్న, మధ్యతరహా పరిశ్రమల రిజిస్ట్రేషన్ ప్రక్రియను సరళీకృతం చేస్తున్నట్టు రోడ్డు రవాణా& హైవేలు, లఘు, చిన్న, మధ్య తరహా పరిశ్రమల మంత్రి నితిన్ గడ్కరీ ప్రకటించారు. మంగళవారం సాయంత్రి ఎస్ఎంఇఎస్ స్ట్రీట్ గేమ్ ఛేంజర్స్ ఫోరం ఏర్పాటు చేసిన వెబినార్ ను ఉద్దేశించి ప్రసంగిస్తూ ఇప్పుడు ఎంఎస్ఎంఇలు రిజస్ట్రేషన్ చేసుకోవడం కోసం పాన్, ఆధార్ కార్డులు చాలని గడ్కరీ అన్నారు.
నమోదు చేసుకున్న తర్వాత ఎంఎస్ఎంఇ యూనిట్ కు ప్రాధాన్యత, ఫైనాన్స్ అందుతుందని మంత్రి తెలిపారు. వ్యవస్థాపకత, సంబంధిత అంశాలపై చిన్న యూనిట్లకు శిక్షణను ఇవ్వవలసిన అవసరం ఉందని ఆయన అన్నారు. ఎంఎస్ఎంఇ మంత్రిత్వ శాఖకు పూర్తి మద్దతుకు హామీ ఇస్తూ, చిన్న వ్యాపారాలకు బ్యాంకులు, ఎన్బిఎఫ్సిలు పూర్తి మద్దతును ఇస్తాయనే ఆశాభావం వ్యక్తం చేశారు.
ఎంఎస్ఎంఇల ప్రాముఖ్యతను పట్టి చూపుతూ, దేశంలో వ్యవస్థాపకతను ప్రోత్సహిస్తూ, భారీ స్థాయిలో ఉపాధి అవవకాశాలను కల్పిస్తూ ఆర్ధిక, సామాజిక అభివృద్ధికి ఎంఎస్ఎంఇలు చెప్పుకోదగిన స్థాయిలో దోహదం చేస్తాయని మంత్రి చెప్పారు. భారత్ను అంతర్జాతీయ ఆర్ధిక కేంద్రంగా చేయాలన్న లక్ష్యంతో, ఎంఎస్ఎంఇ లు ఐదు ట్రిలియన్ డాలర్ల ఆర్ధిక వ్యవస్థకు తమ సహకారాన్ని అందించే విధంగా పర్యావరణ వ్యవస్థను నిర్మించాలన్న లక్ష్యం ఎంఎస్ఎంఇ దార్శనికత అని ఆయన అన్నారు. ఎంఎస్ఎంఇల ఆర్థిక కార్యకలాపాలను ప్రోత్సహించేందుకు, ప్రభుత్వం ఆత్మనిర్భర్ భారత్ అభియాన్ కింద ప్రత్యేక ప్రోత్సాహక ప్యాకేజీగా రూ. 20 లక్షల కోట్ల రూపాయలను ప్రకటించిందని వివరించారు.
ఈ కార్యక్రమ పూర్తి వివరాల కోసం ఈ లింక్ ను క్లిక్ చేయండి - https://www.youtube.com/watch?v=8xsVK9N6dv8.
ప్రధాన మంత్రి కార్యాలయం
తమిళభాష లో ప్రముఖ రచయిత తిరు అళ. వల్లియప్ప కు ఆయన శత జయంతి సందర్భం లో శ్రద్ధాంజలిఘటించిన ప్రధాన మంత్రి
ప్రధాన మంత్రి శ్రీ నరేంద్ర మోదీ తమిళ భాష లో ప్రముఖ రచయిత అయినటువంటి తిరు అళ. వల్లియప్ప గారి కి ఆయన శత జయంతి సందర్భం లో శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘తిరు అళ. వల్లియప్ప కు ఆయన శత జయంతి సందర్భం లో నేను శ్రద్ధాంజలి ని ఘటిస్తున్నాను. ఆయన ను ఆయన యొక్క అసాధారణమైనటువంటి రచన లు మరియు కవిత్వం పరం గా మాత్రమే కాకుండా చరిత్ర, సంస్కృతి మరియు సాహిత్యాల కు బాలల్లో ఆదరణ లభించేటట్టు చూసేందుకు ఆయన చేసిన ప్రయాసలకు కూడాను స్మరించుకోవడం జరుగుతున్నది. ఆయన చేసిన కృషి వర్తమాన యుగం లో అనేక మంది కి ప్రేరణ ను ఇస్తూనే ఉంది.’’ అని పేర్కొన్నారు.
విద్యుత్తు మంత్రిత్వ శాఖ
విద్యుత్ ప్రసార ప్రాజెక్టుల రెండు ప్రత్యేక ప్రయోజన సంస్థలను పవర్గ్రిడ్కు అప్పగించిన ఆర్ఈసీ అనుబంధ సంస్థ ఆర్ఈసీపీడీసీఎల్
రెండు విద్యుత్ ప్రాజెక్టుల ప్రత్యేక ప్రయోజన సంస్థలు  'ఫతేఘర్ బద్లా ట్రాన్స్కో లిమిటెడ్', 'శికార్ న్యూ ట్రాన్స్మిషన్ లిమిటెడ్'ను పవర్గ్రిడ్ కార్పొరేషన్ ఆఫ్ ఇండియాకు 'ఆర్ఈసీ పవర్ డిస్ట్రిబ్యూషన్ కంపెనీ లిమిటెడ్'  అప్పగించింది. కేంద్ర విద్యుత్ మంత్రిత్వ శాఖ ఆధ్వర్యంలో పనిచేసే ఆర్ఈసీ లిమిటెడ్ సంపూర్ణ యాజమాన్యంలోని సంస్థ ఆర్ఈసీపీడీసీఎల్. ఆర్ఈసీపీడీసీఎల్ సీఈవో, సంయుక్త సీఈవో, పవర్గ్రిడ్ అధికారుల సమక్షంలో ఎస్పీవీల అప్పగింత జరిగింది.
ప్రసారాల అభివృద్ధిదారుల ఎంపిక కోసం 'సుంకం ఆధారిత పోటీ వేలం'  ద్వారా, కేంద్ర విద్యుత్ శాఖ ప్రకటించిన 'ప్రామాణిక వేలం పత్రాలు, మార్గదర్శకాలకు' అనుగుణంగా పవర్ గ్రిడ్ కార్పొరేషన్ ఆఫ్ ఇండియా లిమిటెడ్ను ఎంపిక చేశారు.
ఆర్ఈసీ లిమిటెడ్ గురించి: ఆర్ఈసీ నవరత్న హోదా సంస్థ. దేశవ్యాప్తంగా విద్యుత్ రంగానికి ఆర్థిక సాయం, అభివృద్ధిపై దృష్టి పెడుతుంది. 1969లో ఈ సంస్థను స్థాపించారు. సేవల్లో 50 ఏళ్ల ఘనతను పూర్తి చేసుకుంది. రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర/రాష్ట్ర విద్యుత్ వినియోగ సంస్థలు, స్వతంత్ర విద్యుత్ ఉత్పత్తి సంస్థలు, గ్రామీణ విద్యుత్ సహకార సంస్థలు, ప్రైవేట్ రంగ వినియోగ సంస్థలకు ఆర్థిక సాయాన్ని ఆర్ఈసీ అందిస్తుంది. విద్యుత్ రంగ విలువ గొలుసు ప్రాజెక్టులకు; ఉత్పత్తి, ప్రసారం, పంపిణీ, పునరుత్పాదక శక్తి ప్రాజెక్టులు సహా వివిధ రకాల ప్రాజెక్టులకు ఆర్థిక సాయాన్ని ఆర్ఈసీ అందిస్తుంది.